L 71/6
MT
Il-Ġurnal Uffiċjali tal-Unjoni Ewropea
9.3.2023
(14)
Barra minn hekk, is-similarità fil-livell ta’ aċidità ma għandhiex il-kapaċità li toħloq konfużjoni bejn l-IĠP “Aceto Balsamico di Modena” u d-DOP “Aceto Balsamico Tradizionale di Modena”, jew li twassal għall-evokazzjoni ta’ din tal-aħħar.
Anke jekk il-prodotti taħt iż-żewġ denominazzjonijiet jikkondividu ċerti karatteristiċi, bħal-livell ta’ aċidità, dawn huma magħmulin minn materja prima differenti u jsegwu metodu ta’ produzzjoni differenti u għalhekk jibqgħu distinti.
(15)
Fl-aħħar nett, l-IĠP “Aceto Balsamico di Modena” ma hijiex definita bħala ħall tal-inbid u għalhekk ma hijiex soġġetta għar-regoli applikabbli għall-ħall tal-inbid, b’mod partikolari fir-rigward tal-aċidità minima.
(16)
Fir-rigward tal-oppożizzjonijiet li jikkonċernaw l-estensjoni tal-firxa tad-daqs tal-fliexken, l-emenda ma tistax titqies li qed timponi xi limitazzjonijiet fuq l-operaturi involuti fl-ippakkjar tal-“Aceto Balsamico di Modena”.
Għallkuntrarju, l-awtorizzazzjoni ta’ kapaċitajiet addizzjonali ta’ kontenituri bħal 0,100 l, 0,150 l, 0,200 l jew 1,5 l tista’ titqies bħala l-liberalizzazzjoni tal-kundizzjonijiet għall-ibbottiljar.
Effett possibbli ta’ kompetizzjoni akbar li jista’ jirriżulta mill-kummerċjalizzazzjoni tal-“Aceto Balsamico di Modena” f’firxa usa’ ta’ qisien ta’ fliexken ikun konformi mal-prinċipji fundamentali tal-politika tal-kompetizzjoni tal-UE u ma għandux jitqies bħala ta’ ħsara għarreputazzjoni tal-IĠP “Aceto Balsamico di Modena”.
(17)
L-għan tal-karatteristiċi tal-kontenituri b’kapaċità ta’ anqas minn 0,250 litru inklużi fit-taqsima 3.5 tad-Dokument Uniku huwa li jiġi żgurat standard minimu ta’ uniformità fost il-fliexken, li fihom jinbiegħ il-prodott.
Din ir-regola tal-ippakkjar ma hijiex inkluża fid-deskrizzjoni tal-prodott, u lanqas ma hija elaborata fir-rigward tal-Ispeċifiċità talProdott taħt it-taqsima tad-Dokument Uniku ddedikat għar-rabta, u għalhekk ma tistax titqies bħala karatteristika essenzjali tal-preżentazzjoni tal-prodott.
Peress li dawn ir-rekwiżiti huma stabbiliti biss għal kontenituri ġodda b’kapaċità ta’ anqas minn 0,250 litru, li ma kinux permessi qabel din l-emenda, il-bidla kkontestata mhux se jkollha impatt negattiv fuq l-investimenti f’kontenituri li diġà saru mill-bottiljaturi tal-“Aceto Balsamico di Modena”, u konsegwentement, ma hijiex se tirriżulta fit-telf ekonomiku tagħhom.
(18)
L-informazzjoni rigward il-korp ta’ kontroll ma ġietx ipprovduta direttament fid-Dokument Uniku, billi ma hijiex meħtieġa hemm f’konformità mal-Anness I tar-Regolament ta’ Implimentazzjoni tal-Kummissjoni (UE) Nru 668/2014 (5).
Madankollu, din l-informazzjoni ġiet inkluża fl-Ispeċifikazzjoni tal-Prodott, kif stipulat fl-Artikolu 7(1)(g) tar-Regolament (UE) Nru 1151/2012.
(19)
B’referenza għall-oġġezzjonijiet tal-avversarji għall-konformità meħtieġa mal-parametri tal-proporzjon iżotopiku, ġew introdotti parametri bħal dawn biex tiġi identifikata aħjar l-adulterazzjoni possibbli tal-ħall tal-inbid u tittejjeb is-sistema ta’ kontroll għall-“Aceto Balsamico di Modena”.
Fi kwalunkwe każ, il-verifika tal-proporzjon iżotopiku ssir fl-istadju tal-produzzjoni, u b’hekk taffettwa biss lill-produtturi tal-“Aceto Balsamico di Modena”.
(20)
Għaldaqstant, jenħtieġ li l-emenda għall-Ispeċifikazzjoni tal-Prodott ippubblikata f’Il-Ġurnal Uffiċjali tal-Unjoni Ewropea rigward l-isem “Aceto Balsamico di Modena” (IĠP) tiġi approvata.
(21)
Il-miżuri previsti f’dan ir-Regolament huma skont l-opinjoni tal-Kumitat tal-Politika dwar il-Kwalità tal-Prodotti Agrikoli,
ADOTTAT DAN IR-REGOLAMENT:
Artikolu 1 L-emendi għall-Ispeċifikazzjoni tal-Prodott ippubblikata f’Il-Ġurnal Uffiċjali tal-Unjoni Ewropea rigward l-isem “Aceto Balsamico di Modena” (IĠP) huma b’dan approvati.
(5) Ir-Regolament ta' Implimentazzjoni tal-Kummissjoni (UE) Nru 668/2014 tat-13 ta’ Ġunju 2014 li jistabbilixxi regoli għallapplikazzjoni tar-Regolament (UE) Nru 1151/2012 tal-Parlament Ewropew u tal-Kunsill dwar skemi tal-kwalità għal prodotti agrikoli u oġġetti tal-ikel (ĠU L 179, 19.6.2014, p. 36).